Deg umahil-neɣ newwi-d awal ɣef yiwen n ṣṣenf n tẓuri wagi d amezgun . Amezgun di tmetti taqbaylit akkud wazal-ines am waken i d-yenna Ǧamal BEN ƐAWF : “ Amezgun ghur-s azal meqqren di tmetti yeddren s yidles imawi , daɣen di kra n tmetti yettidirin deg wuguren n yal tawsit , ladɣa timetti yecban tagi-nneɣ . Amezgun d yiwen n wallal neɣ n ttawil swayes nezmer ad d-nesker tagrawla tadelsant , qesdeɣ ad d-iniɣ nezmer yis-s ad nbeddel yir tikta , ad nezzu yis-s tikta tilsanin , tid n tlelli , tugdud , iẓerfan n wemdan , leqdar d talwit ger yemdanen , akken i yella deg yiwet tmenna yettwassen : efk-iyi-d amezgun , ad k-in-fkeɣ agdud imegzi neɣ ufhim “ .1